
	Αφιέρωμα

για την κατεχόμενη Λύση

στο Σπίτι της Κύπρου

Την Παρασκευή 19 Ιουλίου 2019, η Πρεσβεία της Κυπριακής Δημοκρατίας-Σπίτι της Κύπρου, η Ομοσπονδία Κυπριακών Οργανώσεων Ελλάδος (Ο.Κ.Ο.Ε.), η Ένωσις Κυπρίων Ελλάδος (Ε.Κ.Ε.) και ο Δήμος Λύσης, συνδιοργάνωσαν στο Σπίτι της Κύπρου στην Αθήνα, Αφιέρωμα για την κατεχόμενη Λύση.

Όπως ανέφερε η Μορφωτική Σύμβουλος δρ Νάντια Στυλιανού, η εκδήλωση ήταν αφιερωμένη, στον Δήμαρχο Αμμοχώστου και τέως Πρόεδρο της Επιτροπής Κατεχόμενων Δήμων, Αλέξη Γαλανό, καθώς και στη Δημοτική Σύμβουλο Λύσης Ελένη Ιωακείμ, που έφυγαν πρόσφατα από τη ζωή, μαχόμενοι, ο καθένας από το δικό του μετερίζι για μια ελεύθερη Κύπρο.

Στην εκδήλωση μίλησε ο Πρέσβης της Κυπριακής Δημοκρατίας κ. Κυριάκος Κενεβέζος.

Χαιρετισμό απηύθυναν, ο Δήμαρχος Λύσης κ. Ανδρέας Καουρής, ο Πρόεδρος της Ομοσπονδίας Κυπριακών Οργανώσεων Ελλάδος κ. Γιώργος Συλλούρης και ο Πρόεδρος της Ενώσεως Κυπρίων Ελλάδος κ. Λεωνίδας Μασσοστασής.
Στο πλαίσιο της εκδήλωσης παρουσιάστηκαν, σύντομη ταινία με τίτλο Η Λύση της κατοχής και η μουσική σύνθεση Οι οκτώ ήρωες της Λύσης (Μουσική - Ερμηνεία: Τώνη Σολωμού, Στίχοι: Νίκος Παπακλεοβούλου).

